hello!  bi mier is gat samstag namittag und mier geits nit so toll, ich gleube ich ha en zimli feschti ercheltig verwitscht :( geschter abe heiwers zimli guet kah! nah der schuel bini heim , ha gituscht und de bini zer franziska gange. wier hei wieder es paar bilder uf mini homepage glade, de heiwer pearl harbor gluegt und de sind scho es paar lit cho ver di party bi ira.. irasch gaschtbruder und schi sind aebe elei ver en  wucha ... :) de isch nisch d heather cho abhole und de siwer ine hockey match gange.. dr hockey match isch nit so huere uefregent gsi.. aber es het zimli vil lit kah! nach dum hockey match sind de alli zer franziska und dum brad heim (irasch gaschtbrueder) und de heiwers de zimli luschtig kah! um 3 hani leider miesse deheime si... aber s isch wirkli en super party gsi! hittu hani uesgschlafu... wenni bi erwachu isch nur d junger schweschter da gsi.. alli anere sind waeg gsi.. schi geit aebe hitte abe uf en  geburtstagsparty vonera kollegin und de hetsch mini hilf gibruecht wasch sell alegge etc.. isch nu wiztig gsi :) de hani mis zimmer giputzt und uefgruemt.. d robyn (junger schweschter) het z wiehnaechte en neui stereo vercho und drum hetsch mich vorer gfregt ob ich d alta welle ha... das fini super :) das het mer naemli huere gfehlt im zimmer chenne muesig z lose.. und vorer hani mer nu gat en cd gibrennt... ja das isch alles woni bis jetzt gmacht ha.. nu schutz mit dr heather telefoniert.. hittu abu weissi nu  nit ob epis los isch.. haengt vor allum eu ab obs mer nachher besser geit oder nit,susch blibi apa deheime!  ja.. ich sellti mal biz ga abligge und hoffe dass mine cold verbi geit :)  machets guet und ich ha es paar neui bilder vo wiehnaechte und banff! es klappend leider nu nit alli.. mim server stimmt swas nit.. aber sellti bald mal klappe.. und de chaement de nu foto vo dr party geschter!    habets guet und bis bald!    pascale